open-index/open-wikipedia-markdown huggingface dataset:
Մազո դի Բանկո

**Մազո դի Բանկո** (իտալերեն՝ *Maso di Banco*, գործել է մոտավորապես 1335- 1350 թթ., ), 14-րդ դարի իտալացի նկարիչ։ Գործել է Ֆլորենցիայում։ Նա և Տադեո Գադդին համարվում են Ջոտտոյի (*Giotto di Bondone*) ամենանշանավոր աշակերտները, ում հաջողվել է լավագույնս շարունակել իրենց մեծ վարպետ-ուսուցչի սկզբնավորած եռաչափ դրամատիկական ռեալիզմի կիրառությունը։

Մազոյի անունն ու գործը մեզ են հասել ֆլորենտացի մեկ այլ նկարիչ-քանդակագործի՝ Լորենցո Գիբերտիի շնորհիվ, ով իր ինքնակենսագրական   *I Commentari* գրքում Ֆլորենցիայի Սանտա Կրոչե բազիլիկի Սուրբ Խոստովանողաց մատուռի որմնանկարները հիշատակում է որպես Մազոյի գլխավոր ստեղծագործություններ։ Այդ որմնանկարները ոչ ստորագրված են և ոչ էլ թվագրված, բայց, ամենայն հավանականությամբ, արված են մոտավորապես 1340 թվականին և ներկայացնում են տեսարաններ Սուրբ Սիլվեստրի (Հռոմի պապ Սիլվեստր Առաջինի) կյանքից, նաև՝ «Ահեղ դատաստանը» և «Գերեզման իջեցնելը»։

Ահեղ դատաստանը պատկերող նրա ևս մեկ որմնանկար գտնվում է Սանտա Կրոչեի մեկ այլ կառույցում՝ Բարդի բանկիրական ընտանիքի մատուռում։ Այդ որմնանկարում Գալտիերո դե Բարդին Հիսուս Քրիստոսին աղերսում է փրկել իր հոգին։

15-րդ դարի սկզբներին գործած քանդակագործ Նանի դի Բանկոն որևէ առնչություն չունի Մազո դի Բանկոյի հետ։

## Ստեղծագործությունների ընտրանի
* Եռանկար,  (ներկայումս գտնվում է Դեթրոյթի արվեստի ինստիտուտում) 
* Խորանի դյուրակիր նկար, որը պատկերում է Տիրամորն ու Մանկանը՝ սրբերի հետ, ինչպես նաև տեսարաններ Հիսուս Քրիստոսի կյանքից (ներկայումս գտնվում է Բրուքլինի թանգարանում)
* Կույսի թագադրումը՝ պատկերված փայտի վրա (ներկայումս գտնվում է Բուդապեշտի գեղարվեստի թանգարանում)

## Պատկերասրահ

File:Maso di Banco1335-40 Fresco from Santa Croce, Florence.jpg|Մարիամի թագադրումը (Սանտա Կրոչե բազիլիկի մատուռի որմնանկարներից)
File:SF Maso.jpg|Սբ. Անտոնիո Պադովացի
File:Maso di Banco.jpg|Սուրբ Հոգու եկեղեցու պոլիպտիքոսը
File:1 Maso di Banco Descent of Mary's Girdle to the Apostle Thomas 1337-9 Staatliche Museen, Berlin.jpg|Տիրամայրը
File:Maso di Banco - Coronation of Virgin.jpg|«Կույսի թագադրումը» (Բուդապեշտ)
File:Brooklyn Museum - Madonna with Saints and Scenes of the Life of Christ portable altarpiece - Maso di Banco.jpg|Եռանկար (Բրուքլին) 
File:Maso di Banco1335-40 Fresco from Santa Croce, Florence 04.jpg|Կոնստանտինի երազը
File:Maso di Banco1335-40 Fresco from Santa Croce, Florence 05.jpg|Կոնստանտինի մկրտությունը և ցուլի հետ կապված հրաշագործությունը 
File:Maso di Banco - Pope St Sylvester's Miracle - WGA14226.jpg|Հռոմի պապ Սիլվետրը հնազանդեցնում է վիշապին և վերակենդանացնում մոգերին


## Ծանոթագրություններ

## Արտաքին հղումներ
* Արվեստի առցանց պատկերասրահ
*''Իտալական նկարներ. ֆլորենտական դպրոց'', a collection catalog containing information about di Banco and his works (see pages: 20-22).

Կատեգորիա:Իտալացի նկարիչներ
Կատեգորիա:Իտալացի քանդակագործներ
Կատեգորիա:Իտալացի մաներիստ նկարիչներ
Միխալինա Վիսլոցկայա

**Միխալինա Աննա Վիսլոցկայա** (,  օրիորդական ազգանունը՝ Բրաուն (), ), լեհ բժիշկ-գինեկոլոգ, սեքսոլոգ, «Սիրո արվեստը» գրքի հեղինակ, որը սեռական մշակույթի հարցերով առաջին փորձագիտական ձեռնարկն էր կոմունիստական ճամբարի երկրներում։

## Կենսագրություն
Միխալինա Բրաունը ծնվել է մտավորականների ընտանիքում։ Նրա հայրը դպրոցական ուսուցիչ էր (հետագայում՝ տնօրեն) Լոձում, մայրը ազնվականական տոհմից էր,  դպրոցում դասավանդում էր լեհերեն։ Մինչև Երկրորդ համաշխարհային պատերազմն ընտանիքը բնակվել է դպրոցի շենքում, բայց 1939 թվականին ստիպված տեղափոխվել են Կրակով։ Միխալինան ամուսնացել է քիմիկոս Ստանիսլավ Վիսլոցկու հետ, որի հետ ծանոթացել էր դեռևս 12 տարեկան հասակում։ Զույգը մեկնել է Վարշավա, որտեղ երկուսով աշխատել են հոսպիտալում և գտնվել նացիստական դիմադրության շարժման մեջ։ 1952 թվականին  Վիսլոցկայան ավարտել է Վրոցլավի բժշկական համալսարանը։ 1959 թվականին ստացել է մանկաբարձի և գինեկոլոգի մասնագիտացում, իսկ 10 տարի անց՝ բժշկական գիտությունների դոկտորի աստիճան։ 1957 թվականին պրոֆեսոր Բոգդան Բեդնարսկու հետ միասին Միխալինա Վիսլոցկայան դարձել է Գիտակցական մայրության ընկերության համահիմնադիր, որն աջակցում էր երիտասարդության սեռական դաստիարակությանը։

1978 թվականին լույս է տեսել Վիսլոցկայայի «Սիրո արվեստը» ձեռնարկը, որից հետո Լեհաստանում սկսեցին թափ հավաքել մարդու սեռական վարքագծի և սեռական հարցերի բացահայտ քննարկումները։ Գիրքը դարձավ բեսթսելլեր, այն մեծ պահանջարկ էր վայելում և ընդհանուր առմամբ վաճառվեց 7 միլիոն օրինակ։

## Պարգևներ
Լեհաստանի նախագահի 1997 թվականի սեպտեմբերի 9-ի որոշմամբ Միխալինա Վիսլոցկայան պարգևատրվել է Լեհաստանի վերածննդի ասպետական խաչ շքանշանով։

## Մահ
Միխալինա Վիսլոցկայան մահացել է Վարշավայի հիվանդանոցներից մեկում՝ սրտամկանի ինֆարկտից առաջացած բարդությունների պատճառով։ Թաղված է Վարշավայի լյութերական գերեզմանոցում 2005 թվականի փետրվարի 11-ին։     
[thumb|Միխալինա Վիսլոցկայայի գերեզմանի [գրանիտե սալիկը]]

## Հիշատակ
Միխալինա Վիսլոցկայայի անունով է կոչվում Լյուբնևիցեի Սիրո զբոսայգին, ինչպես նաև Լոձի պուրակներից մեկը։ 2017 թվականին էկրան բարձրացավ ռեժիսոր Մարիա Սադովսկայայի կենսագրական ֆիլմը՝ «Սիրո արվեստը։ Միխալինա Վիսլոցկայայի պատմությունը» հայտնի լեհ գինեկոլոգ սեքսոպաթոլոգի մասին։

## Հրատարակություններ
* Հղիության կանխարգելման տեխնիկա () -- 1959
* Հղիության կանխարգելման մեթոդներ () - 1976
* Սիրո արվեստ () - 1978
* Սիրո մշակույթ () - 1980
* Սեքսի կալեյդոսկոպ () - 1986
* Սիրո արվեստը 20 տարի անց () - 1988
* Սիրո արվեստ՝ վիտամին „M” () - 1991
* Հաջողություն սիրո մեջ () - 1993
* Մալինկա, Բրատեկ և Յաս () - 1998
* Սեր կյանքի համար` անհոգ ժամանակների հիշողություններ () - 2002

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Գինեկոլոգներ
Կատեգորիա:Լեհ բժիշկներ
Կատեգորիա:Լեհ գրողներ
Կատեգորիա:Լեհ կին գիտնականներ
Էգիլս Լևիտս

**Էգիլս Լևիտս** (, ), լատվիացի քաղաքական և պետական գործիչ, իրավաբան, քաղաքագետ։ Լատվիայի նախագահն է 2019 թվականի մայիսի 29-ից։

## Կենսագրություն
Ծնվել է 1955 թվականին հրեա-լատիշական ընտանիքում։ 1972 թվականին ծնողների հետ ԽՍՀՄ-ից տեղափոխվել է Գերմանիա։ Արդարադատության նախկին նախարար (1993-1994)։ Մարդու իրավունքների եվրոպական դատարանի (1995-2004), ապա Եվրոպական միության դատարանի  դատավոր (մինչև 2010 թվականը կոչվել է Եվրոպական համայնքների դատարան)։ Լատվիայի Ազգային զարթոնքի մասնակից։ Լատվիայի անկախության վերադարձման հայեցակարգի հեղինակ է։ Դեսպան Գերմանիայում, Շվեդիայում (1992-1993), Ավստրիայում, Հունգարիայում, Շվեյցարիայում (1994-1995)։ Սեյմի պատգամավոր (1993-1994)։ 100-ից ավելի գիտական հրապարակումների հեղինակ է։ Լատվիայի գիտությունների ակադեմիայի պատվավոր դոկտոր։ Միջազգային արբիտրաժային դատարանի դատավոր։ Սահմանադրական իրավունքի նախագահական հանձնաժողովի նախագահ։

2019 թվականի մայիսի 29-ին Սեյմի կողմից ընտրվել է Լատվիայի նախագահ։

## Ծանոթագրություններ

## Արտաքին հղումներ
* Справки о судьях СЕС, включая Левитса
* Эгилс Левитс: нужна пошлина солидарности

Կատեգորիա:Լատիշ պետական գործիչներ
Կատեգորիա:Լատվիայի հրեաներ
Կատեգորիա:Լատվիայի նախագահներ
Կատեգորիա:Լատվիայի քաղաքական գործիչներ
Կատեգորիա:Համբուրգի համալսարանի շրջանավարտներ
Ռոբերտո Բոլլե

**Ռոբերտո Բոլլե** (), իտալացի բալետի պարող է։
Առաջին պարողն է աշխարհում, ով միաժամանակ հանդիսանում է Իտալիա, Միլանի Լա Սկալա թատրոնի և ԱՄՆ, Նյու Յորքի Ամերիկյան բալետի թատրոնի աստղը։

## Կենսագրություն
Ռոբերտո Բոլլեն ծնվել է Իտալիայում՝ Պիեմոնտ մարզի Կազալե Մոնֆերատո կոմունայում։ Բալետով սկսել է զբաղվել յոթ տարեկանում՝ հաճախելով տեղական դպրոցը, ընդունվել է Լա Սկալա թատրոնի բալետի դպրոց 12 տարեկանում։ 1990 թվականին Ռուդոլֆ Նուրիևը ընտրում է նրան «Մահ Վենետիկում» օպերայի կերպարներից մեկի՝ Տադցիոյի դերի համար, սակայն թատրոնը արգելում է Ռոբերտոյին ընդունել առաջարկը՝ պատճառաբանելով, որ նա շատ երիտասարդ է։
thumb|
1996 թվականին հանդես է եկել «Ռոմեո և Ջուլիետ» բալետում, որից հետո քսանմեկ տարեկան Բոլլեն դարձավ Լա Սկալայի առաջատար պարողը։ Նա հրաժարվեց այդ դիրքից՝ ազատ կարիերա ունենալու համար։ Դրանից հետո պարողը հանդես է եկել բազմաթիվ բալետներում՝ Քնած գեղեցկուհի, Կարապի լիճ, Մոխրոտը, Մարդուկ-Ջարդուկը, Ժիզել, Էսմերալդա և այլն։

Բոլլեն պարել է Թագավորական բալետ, Կանադայի ազգային բալետ, Շտուտգարտ բալետ, Բեռլինի պետական օպերա, Վիեննայի պետական օպերա, Բավարիայի պետական օպերա, Հռոմի օպերային թատրոն, Սան Կառլո (Նեապոլ) թատրոններում։

2000 թվականի հոկտեմբերին Լոնդոնի Կովենտ գարդեն արքունական թատրոնում նա կատարեց սեզոնի բացումը Կարապի լիճ բալետով, իսկ նոյեմբերին Բոլլեն հրավիրված էր Բոլշոյ Բալետ՝ մասնակցելու Մայա Պլիսեցկայայի 75 ամյակի միջոցառմանը, որին ներկա էր նախագահ Վլադիմիր Պուտինը։

## Հեռուստատեսային  ծրագրեր
* Ռոբերտո Բոլլե - Իմ ազատ պարը (Rai 1, 2016)
* Պարիր ինձ հետ (Rai 1, 2018-2019)

## Պարգևներ
* 1999, *Premio Gino Tani*
* 2000, *Premio letterario Galileo*

## Ծանոթագրություններ

## Աղբյուրներ
# http://www.robertobolle.com/
# https://www.imdb.com/name/nm2056225/
# https://it.wikipedia.org/wiki/Internet_Movie_Database
# https://it.wikipedia.org/wiki/Roberto_Bolle
# http://www.dossiercultura.it/musica/bolle-una-vita-per-la-danza.html
# http://giornaledelladanza.com/home/57788/

Կատեգորիա:Բալետի արտիստներ
Կատեգորիա:Իտալացի մոդելներ
Կատեգորիա:Պարուսույցներ
Rocket Man (երգ)

**«Rocket Man»** (հայ. *Տիեզերագնաց*), բրիտանացի երգիչ և կոմպոզիտոր Էլթոն Ջոնի, 1972 թվականի երգը, իր՝ *[[Honky Château]]* հինգերորդ ստուդիական ալբոմից։

2004 թվականին *[[Rolling Stone]]* ամսագիրը «*Rocket Man*» երգը ընդգրկել է իր՝ «Բոլոր ժամանակների 500 մեծագույն երգեր» ցանկի 242-րդ հորիզոնականում։ 2011 թվականի ցանկում երգը գտնվում էր 245-րդ հորիզոնականում։

## Ստեղծման պատմություն
Երգի տեքստը գրել է Բեռնի Թոփին, ով համարվում է Էլթոն Ջոնի երգերի տեքստերի հիմնական հեղինակը։ Ըստ ամենատարածված վարկածի, Թոփինին ոգեշնչել է «*Տիեզերագնացը*» (անգլ. *The Rocket Man*) պատմվածքը, ամերիկացի գրող Ռեյ Բրեդբերիի՝ «*Նկարազարդ մարդը*» ժողովածուից։ Սակայն, համաձայն Էլիզաբեթ Ռոզենտալի՝ «*Էլթոն ջոնի երաժշտական ճանապարհորդությունը*» գրքի, Թոփինին նրա տեսած ընկնող աստղն է ոգեշնչել գրել այս երգը։ Թոփինի խոսքերով, նրան ոգեշնչել է *[[Pearls Before Swine]]* խմբի «*Rocket Man*» երգը։

## Չարթեր

## Ժառանգություն
Ֆարել Վիլյամսը իր որդուն այս երգի պատվին է անվանել՝ Ռոքեթ Վիլյամս (ծնվ. 2008 թ.): «Անճոռնի ես» մուլտֆիլմից «Rocket’s Theme» երգը Ֆարելը նույնպես նրան նվիրեց։

## Ծանոթագրություններ

## Արտաքին հղումներ

Կատեգորիա:Սինգլներ այբբենական կարգով
Կատեգորիա:Երգեր այբբենական կարգով
Կատեգորիա:1980 սինգլներ
Կատեգորիա:1991 սինգլներ
Կատեգորիա:1992 սինգլներ
Կատեգորիա:Էլթոն Ջոնի երգեր
Կառլեն Աթոյան

**Կառլեն Պարույրի Աթոյան** (), հայ մանկավարժ։ Պատմական գիտությունների դոկտոր (1985), պրոֆեսոր (1986): ՀԽՍՀ վաստակավոր մարզիչ (1957): «Կոխ» ազգային ըմբշամարտի ֆեդերացիայի նախագահ (1985-1999):

## Կենսագրություն
Կառլեն Աթոյանը ծնվել է 1927 թվականի նոյեմբերի 25-ին, Դիլիջանում։ Ծնողները գաղթվել են Իգդիրից։

1950 թվականին ավարտել է Ֆիզիկական կուլտուրայի հայկական պետական ինստիտուտը։ 1985-1999 թվականներին եղել է «Կոխ» ազգային ըմբշամարտի ֆեդերացիայի նախագահ։ 1954-1999 թվականներին աշխատել է Ֆիզիկական կուլտուրայի հայկական պետական ինստիտուտում, որպես պրոֆեսոր։

1985-1999 թվականներին եղել է ըմբշամարտի, բռնցքամարտի և ծանրամարտի *ամբիոնի վարիչ*։

Աշխատությունները վերաբերում են սպորտի պատմությանը և ըմբշամարտին։

## Երկեր
* Ֆիզիկական կուլտուրայի և սպորտի հնագույն ակունքները Հայաստանում։ (Ֆիզիկական կուլտուրան հին և միջնադարյան Հայաստանում)։ ՄԱՍ I, Աթոյան Կառլեն Պարույրի, Երևան, «Լույս», 1985։
* Ռազմա-սպորտային մենամարտերը Հայաստանում։ Աթոյան Կառլեն Պարույրի, Երևան, «Լույս», 1965, 216 էջ։
* Կլասիկ և ազատ ըմբշամարտ։ Մրցման կանոնները։ Խաչոյան Վ., Աթոյան Կառլեն Պարույրի., ՀՍՍՌ Սպորտային ընկերությունների և կազմակերպությունների միություն, Գիտա-մեթոդական խորհուրդ, Երևան, ՀՍՍՌ քաղաքական և գիտական գիտելիքների տարածման ընկերություն, 1960։
* Ազատ ըմբշամարտ։ Աթոյան Կառլեն Պարույրի, Երևան, Հայպետհրատ, 1959, 34 էջ։ Հավելված՝ էջ 34-38։
* Ըմբիշներին կլասիկ և ազատ ըմբշամարտի մրցումներին նախապատրաստելու մասին։ (Մեթոդական նամակ), Աթոյան Կառլեն Պարույրի, ՀՍՍՌ Մինիստրների սովետՖիզիկակական կուլտուրայի և սպորտի գործերի կոմիտե, Գիտա-մեթոդական խորհուրդ, Երևան, ՀՍՍՌ Կուլտուրայի մինիստրության հրատարակչություն, 1958։
* Ծանրության բարձրացման, բռնցքամարտության և ըմբշամարտության դասընթացների թեմատիկ պլաններ։ Աթոյան Կառլեն Պարույրի, Հարությունյան Ա, Էրթևցյան Շ., Ֆիզիկական կուլտուրայի հայկական պետական ինստիտուտ, Հեռակա ուսուցման բաժին, Ծանր ատլետիկայի ամբիոն, Երևան, Ա. հ., 1957:
* Կլասիկ ըմբշամարտ։ Ուսումնական ձեռնարկ ֆիզիկական կուլտուրայի կոլեկտիվների համար, Աթոյան Կառլեն Պարույրի, «Կոլտնտեսական» կամավոր սպորտ ընկերության կենտրոնական խորհուրդ, Երևան, Ա. հ., 1957:
* Մեթոդական նամակ։ Կլասիկ ըմբշամարտի պրիոմների ուսուցման մեթոդիկան, Աթոյան Կառլեն Պարույրի, ՀՍՍՌ Մինիստրների սովետՖիզիկակական կուլտուրայի և սպորտի կոմիտե, Գիտա-մեթոդական խորհուրդ, Ֆիզիկական կուլտուրայի հայկական պետական ինստիտուտ, Երևան, Հայպետուսման. հրատ., 1957:
* Ըմբշամարտիկի մարզման հարցերի մասին։ Մեթոդական նամակ շրջանային ֆիզկուլտուրայի կոլեկտիվներին, Աթոյան Կառլեն Պարույրի, Բուտաև Գ., Մինիստրների սովետ ՀՍՍՌ Ֆիզիկական կուլտուրայի և սպորտի կոմիտե, Երևան, Գլխպոլիգրաֆհրատի II տպ., 1956:

## Ծանոթագրություններ

Կատեգորիա:Հայ մանկավարժներ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայաստանի վաստակավոր մարզիչ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Տոր (մակերևույթ)

thumb|right|Կարմիրով կառուցող շրջանագիծն է

**Տոր** (տորոիդ), պտտման մակերևույթ, որն ստացվում է շրջանագիծը պտտելով այն շրջանագծի շուրջը, որի վրա գտնվում է պտտվող շրջանագծի կենտրոնը, կամ շրջանագիծը պտտելով այն առանցքի շուրջը, որը գտնվում է շրջանագծի հարթության վրա, բայց չի հատում այն։

Երբեմն չի պահանջվում, որ առանցքը չհատի հարթությունը, այդ դեպքում տորը կոչվում է **փակ**, հակառակ դեպքում **բաց**։

Տորը կոմուտատիվ հանրահաշվական խմբի և Լիի խմբի օրինակ է։

## Պատմություն
Առաջին անգամ տորային մակերևույթները ուսումնասիրվել են հին հույն մաթեմատիկոս Արքիտասի կողմից, խորանարդի կրկնապատկման խնդրի լուծման ժամանակ։ Հին հույն մաթեմատիկոս Պերսեոսը գիրք գրեց՝ տորը առանցքին զուգահեռ հարթությամբ հատելուց ստացված մակերևույթների մասին։

## Տորի առանցք
Պտտման առանցքը կարող է հատել շրջանագիծը, շոշափել այն կամ գտնվել նրանից դուրս։ Առաջին երկու դեպքերում տորը կոչվում է փակ, իսկ երրորդ դեպքում կոչվում է փակ կամ օղակ։

Պատկեր:Standard torus-ring.png
Պատկեր:Standard torus-horn.png
Պատկեր:Standard torus-spindle.png
Պատկեր:Les trois types de tores.PNG
Պատկեր:Sphere-like degenerate torus.gif
Պատկեր:Kepler hodograph family.png

Պտտվող շրջանագծի կենտրոնով գծված շրջանագիծը կոչվում է ուղղորդող։

Պատկեր:Inside-out torus (animated, small).gif|thumb|left|Տորի շրջման փուլերը
Պատկեր:Projection color torus.png|thumb|Տորի մասերի ներկման օրինակ
Պատկեր:Villarceau circles.gif|thumb|300px|Կիսորդյին հարթությամբ հատման դեպքում Վիլարսոյի երկու շրջանագծերի առաջացման անիմացիա|alt=
Պատկեր:Blue cut-torus.gif|thumb|170px|Հատում|alt=
Պատկեր:Clifford-torus.gif|thumb|250px|Տարածաչափական պրոեկցիա|alt=


## Հավասարումներ
thumb

### Պարամետրական
Տորի պարամետրական հավասարումն է, կախված  *R-* պտտման առանցքի և կառուցող շրջանագծի կենտրոնի հեռավորությունից և *r* -կառուցող շրջանագծի շառավիղից․

:
\left\{
\begin{matrix}
x(\varphi,\psi) = & (R + r \cos \psi) \cos \varphi \\
y(\varphi,\psi) = & (R + r \cos \psi) \sin \varphi  \\
z(\varphi,\psi) = & r \sin \psi \\
\end{matrix}
\right.
\qquad \varphi \in [0,2\pi), \psi \in [-\pi,\pi)


### [[Հանրահաշվական հավասարում|Հանրահաշվական]]
Ոչ պարամետրական հավասարումը նույն կոորդինատներով և նույն շառավիղներով չորրորդ աստիճանի է․
: \left( x^2+y^2+z^2+R^2-r^2 \right)^2-4R^2\left(x^2+y^2\right)=0

Այդպիսի մակերևույթը նույնպես չորրորդ աստիճանի է։

Գոյություն ունեն նաև այլ մակերևույթներ, ուրիշ աստիճանի.
: y^2=x^3+x+1, որտեղ x, y -ը կոմպլեքս թվեր են։ Կոմպլեքա էլիպսային կորը խորանարդ աստիճանի կոր է։
:  \left\{
\begin{matrix}
x^2+y^2 = 1 \\
z^2+t^2 = 1 \\
\end{matrix}
\right.
 Տորի ներմուծումը քառաչափ տարածություն բերում է երկրորդ կարգի մակերևույթի։ Այդ մակերևույթի կորությունը հավասար է 0։

## Ծանոթագրություն

## Գրականություն
* Савелов А. А. Плоские кривые: Систематика, свойства, применения. М.: Физматгиз, 1960. 293 с. Переиздана в 2002 году, ISBN 5-93972-125-7

Կատեգորիա:Երկրաչափական մարմիններ
Կատեգորիա:Լիի խմբեր
Կատեգորիա:Մակերևույթներ
Կատեգորիա:Տարածաչափություն
Կարո Դավթյան

**Կարո Ստեփանի Դավթյան** (), հայ մանկավարժ, բանասիրական գիտությունների թեկնածու։

## Կենսագրություն
Ծնվել է 1904 թվականին, Վանի վիլայեթի Գավաշի գավառակի Տափ գյուղում։ 1907 թվականին, ընտանիքի հետ տեղափոխվել է հարևան Նարեկ գյուղը։ 1915 թվականի Մեծ եղեռնի օրերին թուրքերն սպանել են նրա հարազատներին։ Որբացած տղան բռնել է գաղթի ճանապարհը։ Կարոյի մահամերձ մայրը հացի փոխարեն որդու շալակին հայերեն գիրք է դրել։ Տղան գիրքը շալակին հասել է մինչև Վաղարշապատ։

Հետագայում կրթություն է ստցել և 1922 թվականից դարձել հայոց լեզվի ու գրականության ուսուցիչ։ 1936 թվականին ավարտել է Երևանի մանկավարժական ինստիտուտը։ Կյանքի մեծ մասը անցկացրել է Լեռնային Ղարաբաղում։

## Գիտական գործունեություն
Երկար ժամանակ զբաղվել է Ղարաբաղի բարբառի ուսումնասիրությամբ, որին նվիրված դիսերտացիայի համար էլ ստացել է բանասիրական գիտությունների թեկնածուի աստիճան։

## Ընտանիքը
Կարո Դավթյանը ամուսնացել էր բախտակից, նույնպես Մեծ եղեռնից մազապուրծ ուսուցչուհի Սալաթի հետ։ Նրանք ունցել են չորս դուստրեր՝
Էլա, Ռազմիկա, Նինել և Էմմա։

Մահացել է 1985 թվականին Ստեփանակերտ քաղաքում, որտեղ և հանգչում է նրա աճյունը։ Նրա շալակած ու կործանումից փրկած հայերեն ձեռագիր մատյանն այժմ պահվում է Երևանի Մաշտոցի անվան Մատենադարանում։

## Աղբյուրներ
* «Հանրագիտակ օրացույց 1990», Հայկ Խաչատրյան, 1989, Երևան, էջ 11․

Կատեգորիա:Հայ բանասերներ
Կատեգորիա:Հայ մանկավարժներ
Կատեգորիա:Բանասիրական գիտությունների թեկնածուներ
Կատեգորիա:ՀՊՄՀ շրջանավարտներ
Հովակիմ Սոլովյան

**Հովակիմ Սոլովյան** (), հայ հասարակական և մշակութային գործիչ, գրող, լրագրող, գրականագետ, մանկավարժ։

Կուսակցական գործիչ Հարություն Սոլովյանի հայրը։

## Կենսագրություն
Ծնվել է 1863 (1864) թվականին Թիֆլիսում։ Սովորել է Աստրախանի Աղաբաբյան ուսումնարանում։ Եղել է «Լրաբեր» թերթի թղթակից, երկար ժամանակ մանկավարժական աշխատանք է կատարել Աստրախանի Աղաբաբյան և Օրիորդաց ուսումնարաններում ու հայկական ծխական դպրոցներում՝ դասավանդելով հայերեն։

## Ստեղծագործություններ
1898 թվականին Մոսկվայում հրատարակվել է Հովակիմ Սոլովյանի «Կոտրված սիրտ» վեպը։ 1908-1918 թվականներին մասնակցել է Աստրախանի «Հայ գրականությունը և արվեստը սիրողներ»-ի ընկերության աշխատանքներին։

## Ծանոթագրություններ

## Աղբյուրներ
* Գևորգ Մկրտումյանի նամակները «Մշակի» խմբագիր Համբարձում Առաքելյանին ․

Կատեգորիա:Հայ հասարակական գործիչներ
Կատեգորիա:Հայ մշակութային գործիչներ
Կատեգորիա:Հայ տղամարդ գրողներ
Կատեգորիա:Հայ լրագրողներ
Կատեգորիա:Հայ գրականագետներ
Կատեգորիա:Հայ մանկավարժներ
Բեռնարդո Դադի

**Բեռնարդո Դադի** (իտալերեն՝ *Bernardo Daddi*, ), վաղ Վերածննդի ժամանակաշրջանի իտալացի նկարիչ։ Լինելով իր սերնդի առաջատար նկարիչը Ֆլորենցիայում՝ զգալի ավանդ է ներդրել Վերածննդի հեղափոխիչ արվեստը առաջ մղելու, գոթիկայի կարծրատիպերը, պայմանականությունները կոտրելու, իրականությունը ռեալիստորեն ներկայացնող կոմպոզիցիաներ ստեղծելու գործում։ Առանձնապես հաջողված են Դադիի փոքրաչափ կտավները, խորանի պատկերազարդման նպատակով արված դյուրակիր նկարները (դա մի ձևաչափ էր, որ հետագայում լայն տարածում ստացավ)։

## Կյանքը և գործը
Դադիի ծննդյան տարեթիվը մինչև այժմ որոշակիացված չէ։ Նրա մասին առաջին անգամ հիշատակվում է 1312 թվականին։ Ամենայն հավանականությամբ՝ Դադին ժամանակին աշակերտել է Ջոտտոյին (*Giotto di Bondone*): Արվեստի պատմաբաններից շատերը գտնում են, որ նրա ոճը բխում է Ջոտտոյի ստեղծագործություւներից։ Դադիի հատկապես վաղ շրջանի գործերում նկատվում է նրա սերտ առնչությունը Ջոտտոյի հետևորդների՝ 14-րդ դարի առաջին քառորդի ֆլորենտացի վարպետների արվեստի հետ, իսկ ուշ շրջանի աշխատանքներում զգացվում է Մազո դի Բանկոյի և Լորենցետիի սիենական արվեստի ազդեցությունը։

Ըստ երևույթին՝ Դադին մեծ արվեստանոց է ունեցել և մեծ թվով աշակերտներ ու օգնականներ. ակնհայտ է, որ նրա նկարներից շատերի վրա մեկից ավելի ձեռքեր են աշխատել։ Նրա աշխատանքներին բնորոշ են զարդարունությունը, գծանկարի բարդությունը, նուրբ երանգավորումը։ Վարպետության բարձր մակարդակի ու քնարական նրբագեղության կողքին նկարչի որոշ ստեղծագործություններում ակադեմիական, մեխանիկական կոպտություն է նկատվում։ Նրա ստեղծագործությունների մեծագույն մասը կրոնական մոտիվներով է արված։

Դադիի շատ աշխատանքներ ներկայումս իրենց պատվավոր տեղն են գտել աշխարհի հեղինակավոր թանգարաններում ու պատկերասրահներում. 1328 թվականին նրա ստեղծած եռանկարը Ուֆֆիցիում է, մի շարք գործեր՝ լոնդոնյան Արվեստի ազգային պատկերասրահում, Walters թանգարանում,Վատիկանի Պինակոտեկայում, Սանկտ Պետերբուրգի Էրմիտաժում...:

Դադիի վերջին ստեղծագործությունը մասնագետները թվագրում են 1347 թվականով։ Ենթադրվում է, որ հաջորդ տարում նկարիչը մահացել է։

## Գրականություն
* Алпатов М. В., Итальянское искусство эпохи Данте и Джотто. М.—Л., 1939
* Лазарев В. Н. Происхождение итальянского Возрождения. М., 1959

## Պատկերասրահ

Bernardo Daddi - Madonna and Child - WGA5861.jpg|Տիրամայրը Մանկան հետ
Bernardo Daddi - The Nativity - WGA05862.jpg|Մանուկը մսուրում: Հովիվների երկրպագությունը
Daddi, Bernardo - The Temptation of St Thomas Aquinas - Gemäldegalerie Berlin.jpg|Սբ. Թովմա Աքվինացու գայթակղությունը
Bernardo Daddi - Triptych of the Virgin Nursing the Child Flanked with Angels and Saints.jpg|Մանկանը կերակրող Տիրամայրը
Bernardo Daddi (Italian (Florentine) - Madonna, Saint Thomas Aquinas, and Saint Paul - Google Art Project.jpg|Տիրամայրը, սբ. Թովմա Աքվինացին և սբ. Պողոսը
Bernardo Daddi 002.jpg|Խաչելություն


## Ծանոթագրություններ

## Արտաքին հղումներ
*Բեռնարդո Դադին՝ Արվեստի ազգային պատկերասրահում
*
* Բեռնարդո Դադի - www.art-giotto.ru
* Բեռնարդո Դադի

Կատեգորիա:Իտալացի նկարիչներ
Իվան Ալեքսանյան

**Իվան Վասիլի Ալեքսանյան** (), ռազմական և փորձարարական բժշկության հայ մասնագետ։ Բժշկական գիտությունների դոկտոր (1986), պրոֆեսոր։ ՌԽՖՍՀ գիտությունների վաստակավոր գործիչ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Իվան Ալեքսանյանը ծնվել է 1924 թվականի հունվարի 12-ին Ռուսաստանի Վլադիկավկազ քաղաքում (Հյուսիսային Օսիա-Ալանիա)։ 1944 թվականին ավարտել է Հյուսիս-Օսեթական բժշկական ինստիտուտը։ 1953 թվականին ավարտել է Ս. Մ. Կիրովի անվան ռազմական բժշկական ակադեմիան։ 1944-1985 թվականներին ծառայել է ԽՍՀՄ ԶՈւ տարբեր բժշկական ստորաբաժանումներում։ 1968 թվականին եղել է Բժիշկների կատարելագործման կենտրոնական ինստիտուտի ռազմաբժշկական ֆակուլտետի դեկանի տեղակալ, 1957 թվականից՝ Բժշկական ծառայության կազմակերպման և մարտավարության ֆակուլտետի դասախոս, 1972-1985 թվականներին՝ Բժիշկների կատարելագործման կենտրոնական ինստիտուտի ռազմաբժշկական նախապատրաստության ամբիոնի վարիչ։

Աշխատանքները վերաբերում են խաղաղ պայմաններում և արտակարգ իրավիճակներում զորքերի բուժարտահանման ապահովման հարցերին։

## Անդամակցություն
* Ռուսաստանի պատմաբժշկական ընկերության նախագահության անդամ։
* ՌԴ բնական ԳԱ թղթակից անդամ (1995):

## Երկեր
* Ахутин и советская военно-полевая хирургия, М., 1984 (համահեղինակ).
* Главные терапевты фронтов и флотов в Великой Отечественной войне 1941-1945 гг., М., 1987 (համահեղինակ).
* Руководители медицинской службы фронтов и флотов в Великой Отечественной войне 1941-1945 гг., М., 1992 (համահեղինակ).

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

Կատեգորիա:Բժշկական գիտությունների դոկտորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Ռուսահայ բժիշկներ
Կատեգորիա:Ռուսահայ պրոֆեսորներ
Ալեքսանդր Ալավերդյան

**Ալեքսանդր Գրիգորի Ալավերդյան** (), հայ ախտաբան-անատոմ։ Բժշկական գիտությունների դոկտոր (1970), պրոֆեսոր (1970)։

## Կենսագրություն
Ալեքսանդր Ալավերդյանը ծնվել է 1923 թվականի հունիսի 6-ին, Երևանում։ 1949 թվականին ավարտել է Երևանի բժշկական ինստիտուտը։ Սովորել է Մոսկվայի N 1 Սեչենովի անվան բժշկական ինստիտուտում, պրոֆեսորներ Ա. Ի. Աբրիկոսովի և Ա. Ի. Ստրուկովի մոտ։ 1952-1962 թվականներին Ալավերդյանը ղեկավարել է Հանրապետական կլինիկական հիվանդանոցի ախտաբանաանատոմիայի բաժանմունքը, հանդիսացել է հանրապետության ախտաբանական անատոմիայի դպրոցի հիմնադիրներից, եղել ՀԽՍՀ առողջապահության նախարարության գլխավոր պաթոլոգո-անատոմը։ 1962 թվականին Ալավերդյանի նախաձեռնությամբ ստեղծվել է ՀԽՍՀ ախտաբանաանատոմիական կենտրոնը։ 1962 թվականից եղել է Առողջապահության ազգային ինստիտուտի ախտաբանաանատոմիայի և դատական բժշկության ամբիոնի վարիչ, 1968 թվականից՝ Ախտաբանաանատոմների ՀՀ ընկերակցության նախագահ։ 1993 թվականից Երևանի պետական բժշկական ինստիտուտում սահմանված է Ալեքսանդր Ալավերդյանի անվան կրթաթոշակ։

Աշխատանքները վերաբերում են նյարդային, սիրտանոթային, շնչառական համակարգերի ախտաբանության հարցերին, մարդու օրգանիզմի վրա քիմիական արտադրական գործոնների վնասակար ադեցության ուսումնասիրությանը։ Ալավերդյանի ղեկավարությամբ պատրաստվել և պաշտպանության է ներկայացվել 40-ից ավելի թեկնածուական և դոկտորական ատենախոսություններ։

## Անդամակցություն
* Ախտաբանաանատոմների համամիութենական ընկերակցության նախագահության անդամ (1963-1991)։
* Ախտաբանաանատոմների ՌԴ ընկերակցության անդամ (1994)։
* Էկոլոգիայի միջազգային ԳԱ անդամ (1998)։
* ՀՀ վիրաբուժության ԳԱ անդամ (1999)։

## Պարգևներ
* Մխիթար Հերացու մեդալ (2003)։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ պրոֆեսորներ
Պարծենկոտ մրջյունը

**Պարծենկոտ մրջյունը** (), խորհրդային մուլտֆիլմ, որը նկարահանվել է ըստ Վիտալի Բիանկիի «Թե ինչպես էր մրջյունը տուն շտապում» հեքիաթի։

## Սյուժե
Փոքրիկ մրջյունը բարձրանում է կեչու վրա։ Հանկարծակի քամին պոկում է տերևը մրջյունի հետ և հեռու է քշում։ Այդպիսով նա հեռանում է մրջնանոցից։ Քամին երբ կանգ առավ  արդեն արև էր ր նա մոլորվել էր։ Քանի որ մրջնանոցը փակվում է արևը մայր մտնելուց անմիջապես հետո, մրջյունն ամբողջ ուժով փորձում է հնարավորինս շուտ հասնել այնտեղ, բայց փորձում է դա անել ոչ թե իր ուժերով, այլ այն սրտացավ միջատների, որոնք հանդիպում են նրա ճանապարհին և պատրաստ են օգնել նրան։ Նախ դա երկրաչափ թրթուռն էր, հետո` Ծղրիդը։ Ջրասարդն օգնում է նրան գետն անցնել։ Մայիսյան բզեզը թռչում է և նարն հասցնում կեչու մոտ։ Տերևոլորների թրթուռների հյուսած սարդոստայնի վրայով մրջյունը հասցնում է մտնել մրջնանոց մինչև դրա փակվելը։

## Հեղինակներ
*Սցենարի և երգերի տեքստերի հեղինակ` Միխայիլ Վոլպին
*Ռեժիսոր` Վլադիմիր Պոլկովնիկով 
*Բեմադրող նկարիչ` Ալեքսանդր Տրուսով  
*Կոմպոզիտոր` Էդուարդ Կոլմանովսկի 
*Օպերոտոր` Ն. Կլիմովա 
*Ձայնային օպերատոր` Նիկոլայ Պրիլուցկի 
*Խմբագիր` Զ. Պավլովա 
*Օգնականներ` Ե. Նովոսելսկայա, Ե. Շիլովա, Վ. Տարասով, Լ. Կուկինա 
*Նկարիչ մուլտիպլիկատորներ` Վլադիմիր Բալաշով, Լիդիա Ռեզցովա, Իվան Դավիդով, Տատյանա Տարանովիչ, Ռենատա Միրենկովա, Վլադիմիր Տարասով, Իգոր Պոդգորսկի, Վիկտոր Շևկով 
*Նկարիչ-դեկորատորներ` Օլգա Գեմերլինգ, Իրինա Սվետլիցա 
*Մուլտֆիլմի տնօրեն` Ֆյոդոր Իվանով

## Դերերը հնչյունավորել են
* Մրջյունիկ` Մարիա Վինոգրադովա 
* 2-րդ մրջյունը` Օլեգ Մոկշանցև
* Ծղրիդ` Գեորգի Վիցին
* Թրթուռ` Իրինա Կարտաշյովա
* Մայիսյան բզեզ` Ալեքսեյ Գրիբով 
* Տերևոլոր և մրջյուն` Ելենա Պոնսովա
* Մոնա Օրիոն թիթեռ` Գալինա Նովոժիլովա
* Պառավ մրջյուն` Անատոլի Պապանով 
* Ջրասարդ և արև` Գրիգորի Շպիգել

## Տես նաև
* Մրջյունի ճանապարհորդությունը

## Գրականություն
* На обложке полное название книжной серии: «СОЮЗМУЛЬТФИЛЬМ представляет: впервые — легендарные мультфильмы в книгах!». Иллюстрации по мультфильму.
* Содержание: *М. Вольпин* «Муравьишка-хвастунишка», стр. 69. Иллюстрации и текст по мультфильмам.

## Ծանոթագրություններ

## Արտաքին հղումներ
* 
* Энциклопедия отечественной мультипликации (авт. Сергей Капков, «Алгоритм», 2006)
* Наши мультфильмы (авт. Ирина Марголина, Наталья Лозинская, «Интеррос», 2006)
* Книжная летопись («Палата», 1964)
* Киноведческие записки (Всесоюзный научно-исследовательский институт киноискусства, Госкино СССР, 2006)

Կատեգորիա:1961 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր մրջյունների մասին
Կատեգորիա:Վլադիմիր Պոլկովնիկովի մուլտֆիլմեր
Թանկարժեք մետաղադրամը

**Թանկարժեք մետաղադրամը** (), խորհրդային նկարված մուլտիպլիկացիոն ֆիլմ, որը նվիրվել է 1961 թվականի հունվարի 1-ին տեղի ունեցած խորհրդային դրամական բարեփոխումներին։

## Սյուժե
Ոչ ոք չէր փնտրում կորցրած մետաղադրամը։ Նա ինքն է ստիպված լինում վազել իր տիրուհու մոտ և խնդրել իրեն հետ վերցնել, սակայն նրա վրա ոչ ոք ուշադրություն չի դարձնում։ Դրանով հնարավոր չէր անգամ ավտոմատից առանց մրգահյութի գազավորված ըմպելիք ստանալ։ Հեռախոսով զանգել նույնպես չէր ստացվում։ Միայն խնայատուփն է ուրախանում և կանչում է մետաղադրամին իր մոտ, բայց վերջինս չէր ուզում մնալ այնտեղ և իր ընկերներին էլ պատրաստում է փախուստի։ Ազատության մեջ, ժամանակակից մետաղադրամների թանգարանում, մետաղադրամը ծանոթացում է տարբեր երկրների մետաղադրամների հետ, իսկ կեսգիշերին ցուցանմուշները կենդանանում են և համերգ են կազմակերպում երգերով ու պարերով։

Կոնֆերանսիե պեննին ներկայացնում է հյուրերին։ Ռևանշիստ պֆենիգը նաև փորձում է հանդես գալ ռազմատենչ համարով, բայց նա զայրույթից պայթում է։ Մետաղադրամը որոշում է մրցել ցենտի հետ, սակայն քաշային կարգը նույնը չէր, և մի փոքր պակասում էր ծանր քաշային կարգի համար։

Նոր թղթադրամի թողարկման մասին ռադիոյի հայտարարությունից հետո ամեն ինչ փոխվում է. մետաղադրամները ետ են գալիս Գոզնակ` վերափոխման համար։ Վերադառնալով` ծանրացած ու ամրացած մետաղադրամները սկսում են կառուցել էլեկտրակայաններ, դպրոցներ, հիվանդանոցներ ու մանկապարտեզներ։ Նրանք հրթիռներ են պատրաստում, որոնցից մեկով թռչում է մեր հերոսուհին` պնդելով, որ շուտով հնարավոր կլինի Լուսնի վրա ինչ-որ մի տեղ մի մետաղադրամով լուցկի գնել։

## Հեղինակներ

## Դերերը հնչյունավորել են
* Մետաղադրամ` Վալենտինա Տումանովա
* Պեննի` Էրաստ Գարին
* Ցենտ` Սերգեյ Մարտինսոն
* Պֆենիգ` Սերաֆիամ Անիկեև
* Պահակ` Գեորգի Վիցին
* Խնայատուփ` Յուրի Խրժանովսկի

## Վերաթողարկում
1990-ական թվականներին մուլտֆիլմը տեսաերիզներով թողարկվել է Studio PRO Video ստուդիայի մուլտֆիլերի հավաքածուներում։

## Քննադատություն

## Ծանոթագրություններ

## Արտաքին հղումներ
* 
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:1961 մուլտֆիլմեր
Թեկվոնդոյի Եվրոպայի առաջնություն 2016

**Թեկվոնդոյի Եվրոպայի առաջնություն 2016**, անցկացվել է 2016 թվականի մայիսի 19-ից 22-ը Մոնտրյո քաղաքում։

## Մեդալներ

### Մեդալակիրներ

#### Տղամարդիկ

#### Կանայք

## Արտաքին հղումներ
* Արդյունքները www.taekwondodata.com կայքում

Կատեգորիա:2016 թեկվոնդոյում
Կատեգորիա:Թեկվոնդոյի Եվրոպայի առաջնություններ
Հայաստանի առաջին հանրապետության զինանշան

**Հայաստանի առաջին հանրապետության զինանշան**, Հայաստանի Ժողովրդավարական Հանրապետության պետական խորհրդանիշներից մեկը։ Հաստատվել է 1920 թվականի հուլիսին։ Հեղինակներն են ճարտարապետ, Ռուսաստանի գեղարվեստի ակադեմիայի ակադեմիկոս Ալեքսանդր Թամանյանը և նկարիչ Հակոբ Կոջոյանը։

## Զինանշանի տարրեր
Զինանշանը կազմված է հետևյալ տարրերից․ վահանի կենտրոնում Արարատ լեռն է, որը հայ ազգի խորհրդանիշն է։ Լեռան գագաթին Նոյյան տապանն է, քանի որ ավանդույթի համաձայն՝ ջրհեղեղից հետո տապանը կանգ է առել հենց այդ լեռան վրա։

Վահանը բաժանված է 4 մասի, որոնք խորհրդանշում են Հայաստանի պատմության չորս անկախ հայկական թագավորությունները․ վերևից ձախ՝ Բագրատունիներ, վերևից աջ՝ Արշակունիներ, ներքևից ձախ՝ Արտաշեսյաններ, ներքևից աջ՝ Ռուբինյաններ։

Առյուծն ու արծիվը, որոնք բռնում են վահանը, կենդանական աշխարհի թագավորներն են և խորհրդանշում են իմաստություն, հպարտություն, համբերություն և ազնվություն։ Դարեր շարունակ դրանք թագավորական ընտանիքների խորհրդանիշներն էին։

## Լրացուցիչ տարրեր
Վահանի ներքևի մասում կա ևս հինգ կարևոր տարր․ ջարդված շղթան խորհրդանշում է ազատություն և անկախություն, թուրը՝ ազգի իշխանությունն ու ուժը, ցորենի հասկերը՝ հայերի աշխատասեր բնույթը, ճյուղը՝ հայ ժողովրդի մտավոր և մշակութային ժառանգությունը։ Եռագույն ժապավենը խորհրդանշում է Հայաստանի դրոշը։

## Զինանշանի գույներ
Հայաստանի Ժողովրդավարական Հանրապետության զինանշանի հիմնական գույներն են ոսկեգույնն ու արծաթագույնը։ Պատմական Հայաստանի թագավորությունների գույներն են՝ վերևից ձախ՝ կարմիր, վերևից աջ՝ կապույտ, ներքևից աջ՝ կարմիր, ներքևից ձախ՝ կապույտ, իսկ կենտրոնում՝ վահանի վրա պատկերված Արարատ լեռը նարնջագույն է։ Նշված գույները ավանդաբար օգտագործվել են Հայաստանի արքայատոհմերի զինանշաններում և դրոշներում և նման են Հայաստանի Հանրապետության դրոշի գույներին։

## Ծանոթագրություններ

## Տես նաև
* Հայաստանի դրոշ
* ՀԽՍՀ զինանշան

## Արտաքին հղումներ
* Օրենք «Հայաստանի Հանրապետության պետական զինանշանի մասին»

Կատեգորիա:Հայաստանի պետական խորհրդանիշեր
Կատեգորիա:Պետական խորհրդանիշներ
Սերգեյ Անդրեև

**Սերգեյ Անդրեև** (, ), խորհրդային և ռուսական դիվանագետ։ Ռուսաստանի Դաշնության արտակարգ և լիազոր դեսպան (2004)։

## Կենսագրություն
Ավարտել է Մոսկվայի միջազգային հարաբերությունների պետական ինստիտուտը (1980)։ Տիրապետում է պորտուգալերեն, անգլերեն և ֆրանսերեն լեզուներին։ Դիվանագիտական գործունեությամբ սկսել է զբաղվել 1980 թվականից։

* 1993-1995 թվականներին՝ Ռուսաստանի Դաշնության ԱԳՆ գործադիր քարտուղարության բաժնի վարիչ։
* 1995-1998 թվականներին՝ Պորտուգալիայում Ռուսաստանի դեսպանատան  խորհրդական դեսպանորդ։
* 1999 թվականի դեկտեմբերի 21-ից-2002 թվականի օգոստոսի 14-ը՝ Անգոլայի Հանրապետությունում և Սան Տոմե և Պրինսիպիի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2006 թվականի հունիսի 20-ից-2010 թվականի հուլիսի 20-ը՝ Նորվեգիայում Ռուսաստանի Դաշնության արտակարգ և լիազոր դեսպան։
* 2010 թվականի հուլիսի 20-ից-2014 թվականի օգոստոսի 26-ը՝ Ռուսաստանի Դաշնության արտաքին գործերի նախարարության գլխավոր քարտուղարության (դեպարտամենտի) տնօրեն։

2014 թվականի օգոստոսի 26-ից՝ Լեհաստանում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի երկու երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1996 թվականի սեպտեմբերի 18)
* 1-ին դասի արտակարգ և լիազոր դեսպանորդ (2002 թվականի մայիսի 22)
* Արտակարգ և լիազոր դեսպան (2004 թվականի դեկտեմբերի 28)

## Պարգևներ
* Պատվո շքանշան (2017 թվականի սեպտեմբերի 10)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի համար*։
* Բարեկամության շքանշան (2011 թվականի մարտի 6)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Ծանոթագրություններ

## Արտաքին հղումներ
* Սերգեյ Անդրեևը academic.ru կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Թեկվոնդոյի Եվրոպայի առաջնություն 2010

**Թեկվոնդոյի Եվրոպայի առաջնություն 2010**, անցկացվել է 2010 թվականի մայիսի 12-ից 15-ը Սանկտ Պետերբուրգ քաղաքում։

## Մեդալներ

### Մեդալակիրներ

#### Տղամարդիկ

#### Կանայք

## Աղբյուր
* Արդյունքները www.taekwondodata.com կայքում

Կատեգորիա:2010 թեկվոնդոյում
Կատեգորիա:Թեկվոնդոյի Եվրոպայի առաջնություններ
Կեղծ ոտքով արջը

**Արհեստական ոտքով արջը** (), խորհրդային մուլտֆիլմ, որը նկարահանվել է 1984 թվականին «Սոյուզմուլտֆիլմ» ստուդիայում՝ ըստ ռուսական ժողովրդական հեքիաթների մոտիվների։

## Սյուժե
Արջը մտնում է մեղվանոց և, մեղուներից պաշտպանվելիս, թաթով ընկնում մեղվի տակառի մեջ։ Քանի որ ո՛չ ինքը, ո՛չ էլ անտառային կենդանիները չեն կարողանում օգնել նրան, ծուռթաթ գողը ստիպված էր օգնություն խնդրել մարդկանցից։ Գիշերն արջը գալիս է խրճիթի մոտ, որտեղ ապրում էին մեղվանոցի տերերը` կին ու ամուսին, և նայում է պատուհանից։ Տերերը վախենում են և կոտրում են դուռը` տեղաշարժելով տան բոլոր իրերը։ Լուսաբացին դուրս են գալիս տնից և տեսնում են, որ արջը քնած է բակում։ Նրանք սղոցում են փեթակի հատակը և ազատում են արջին։

## Հեղինակներ
* Սցենարի հեղինակ՝ Վիկտոր Մերեժկո
* Ռեժիսոր՝ Գալինա Բարինովա
* Բեմադրող նկարիչներ՝ Գալինա Բարինովա, Ն․ Նիկոլաևա
* Նկարիչներ՝ Ա․ Ատամանովա, Լ․ Բիրյուկովա, Վ․ Մակինա
* Նկարիչ մուլտիպլիկատորներ՝ Անտոնինա Ալյոշինա, Յու․ Բատանին, Ա․ Դավիդով, Ս․ Դյոժկին, Գ․ Զոլոտովոսկայա, Դ․ Կուլիկով, Հովսեփ Կուրոյան, Ե․ Մալաշենկովա, Տ․ Պոմերանցևա
* Կինոօպերատոր՝ Միխայիլ Դրույան 
* Հնչյունային օպերատոր՝ Վլադիմիր Կուտուզով
* Երաժշտական ձևավորումը՝ Դ․ Պոկրովսկի  
* Մոնտաժող՝ Ե․ Բելյավսկայա
* Ռեժիսորի օգնական՝ Լ․ Մորոզովա
* Խմբագիր՝ Ե․ Նիկիտկինա
* Նկարահանող խմբի տնօրեն` Լ․ Բուտիրինա
* Դերերը հնչյունավորել են՝ Ստեփան Բուբնով (Արջ), Անաստասիա Վերտինսկայա (Աղվես), Լև Դուրով (Նապաստակ), Անատոլի Պապանով (Գայլ)

## Տեսահոլովակի թողարկում
Մուլտֆիլմը DVD ձևաչափով բազմիցս վերաթողարկվել է  «Միխալ Պոտապիչ» մուլտֆիլմերի հավաքածուում (Սոյուզմուլտֆիլմ, ներկայացուցիչ` «Խոշոր պլան» ընկերություն)։

## Արձագանքներ

## Ծանոթագրություններ

## Գրականություն
* «Медведь — липовая нога: сборник русских народных сказок.», изд. БАО, 2005 г.
* «Сказки» авт. Алексей Толстой, изд. Литруб, 01 янв. 2000 г.

## Արտաքին հղումներ
* 
* 

Կատեգորիա:Խորհրդային մուլտֆիլմեր
Կատեգորիա:1984 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր արջերի մասին
Իրանի ազգային գրադարան

**Իրանի ազգային գրադարան և արխիվ** (), Իրանի ազգային գրադարան և մամուլի կենտրոնական պահոց, պետության գրադարանային տեղեկատվական, գիտահետազոտական, կրթական, մշակութային և հրատարակչական կենտրոն, Իրանի ազգային տեղեկատվական քաղաքականության բնագավառի կոորդինացիոն կենտրոն։ Գրադարանի և արխիվի հիմնական մասնաշենքերը գտնվում են Թեհրանում։

## Պատմություն
Իրանի ազգային գրադարանի ստեղծման  պատմությունը սկսվում է 1852 թվականից, երբ Թեհրանում սկսեց գործել Դար-ալ-ֆոնուն մեդրեսը, որին կից ստեղծվեց եվրոպական տիպի փոքրիկ գրադարան։ Այս ուսումնական գրադարանի գրքերի հավաքածուն դարձավ ապագա ազգային գրադարանի ֆոնդի միջուկը, որը բացվեց 1937 թվականին։ Ազգային գրադարանի կազմավորման հաջորդ փուլը դարձավ Թեհրանում 1897 թվականին «Մոարեֆ» կրթական ընկերակցության բացումը։ Իր գործունեության առաջին տարում ընկերակցությունը Դար-ալ-ֆոնուն մեդրեսի կողքին կառուցեց Ազգային կրթական գրադարան (այստեղ «ազգային» (մելլի) տերմինը ցույց է տալիս այս հաստատության ոչ պետական կարգավիճակը)։ 1905 թվականին  Ազգային կրթական գրադարանը և մեդրեսին կից Դար-ալ-ֆոնուն գրադարանը միավորվեցին Գիտությունների Ազգային գրադարանի մեջ։ Հետագայում գրադարանը մի քանի անգամ վերանվանվեց՝ Կրթական գրադարան (1919), Հանրային կրթական գրադարան (1934)։ 1936 թվականին ընդունվեց Հանրային կրթական գրադարանը Իրանի Ազգային գրադարանի վերափոխելու հայեցակարգը։ 1937 թվականին գրադարանի համար կառուցվեց նոր շենք, որը Հին Պարսկաստանի թանգարանի հետ միասին ստեղծեց միասնական ճարտարապետական համալիր Մաշգ մայդանում (Թեհրան)։
մինի|Գրադարանի ներքին հարդարանքներ
2001 թվականին Ազգային արխիվը և Իրանի Ազգային գրադարանը միավորվեցին մեկ միասնական կազմակերպական կառուցվածքի մեջ։

## Ծանոթագրություններ

## Արտաքին հղումներ
* 
* Iran's National Library (PressTV free documentary)
* George Chandler: Iran. In: Ders.: Libraries in the East. An International and Comparative Study (International bibliographical and library service; Bd. 1). Seminar Press, London 1971, ISBN 0-12-815550-7, S. 39–50.
* Allen Kent, Harold Lancour, Jay E. Daily, (Hrsg.): Encyclopedia of Library and Information Science, Nr. 13. New York: Marcel Dekker. S. 26–28.

Կատեգորիա:1937 հիմնադրումներ Իրանում
Կատեգորիա:Ազգային գրադարաններ
Կատեգորիա:Թեհրանի մշակույթ
Կատեգորիա:Թեհրանի շենքեր և կառույցներ
Կատեգորիա:Իրանական ճարտարապետություն
Կատեգորիա:Իրանի գրադարաններ
Էլմիր Նաբիուլլին

**Էլմիր Ռամիլևիչ Նաբիուլլին** (, ), ռուսական ֆուտբոլիստ, Սանկտ Պետերբուրգի «Զենիթ» ակումբի պաշտպան։

## Ակումբային կարիերա
Կարիերան սկսել է ՕՊՄՄՊՄԴ-14-ում, առաջին մարզիչը եղել է Ռենատ Ռաշիդովիչ Իբրահիմովը։ Հետագայում հայտնվել է Կազանի «Ռուբինում»։ 2012/13 մրցաշրջանում խաղացել է երկրորդ կազմում։ Գլխավոր թիմում իր նորամուտը կատարել է 2014 թվականին մարտի 9-ին՝ մասնակցելով Պրեմիեր լիգայի՝ «Անժի» ակումբի դեմ խաղին։ 2015 թվականի ապրիլի 12-ին խփել է իր առաջին գոլը Պրեմիեր լիգայում՝ բացելով հաշիվը «Զենիթի» դեմ խաղում։

2018 թվականի փետրվարի 15-ին 4,5 տարով պայմանագիր է կնքել «Զենիթ» ակումբի հետ։

## Կարիերան հավաքականում
Ռուսաստանի պատանեկան հավաքականում խաղացել է 2011 թվականից։ Ռուսաստանի մինչև 17 տարեկանների պատանեկան հավաքականում անցկացրել է 17 խաղ՝ խփելով 1 գոլ։ 2013 թվականից խաղացել է մինչև 19 տարեկանների պատանեկան հավաքականում։ Ընդգրկվել է ազգային հավաքականի ընդլայնված հայտացուցակում Ավստրիայի և Հունգարիայի դեմ խաղերից առաջ։

2015 թվականի մարտի 31-ին կատարել է իր նորամուտը Ռուսաստանի ազգային հավաքականում՝ դուրս գալով փոխարինման Ղազախստանի հավաքականի դեմ ընկերական խաղում։

## Ձեռքբերումներ
 **«[[Զենիթ (ֆուտբոլային ակումբ, Սանկտ Պետերբուրգ)|Զենիթ]]»**
* Ռուսաստանի չեմպիոն – 2018/19
### Անհատական
* Ռուսաստանի լավագույն երիտասարդ ֆուտբոլիստ – 2014 («Առաջին հնգյակ» ազգային մրցանակ)

## Ելույթների վիճակագրություն
### Ակումբային վիճակագրություն

### Հավաքականում

**Ընդհանուր՝ 1 խաղ / 0 գոլ, 0 հաղթանակն, 1 ոչ-ոքի, 0 պարտություն**

## Ծանոթագրություններ

## Արտաքին հղումներ
* 
* 
* Ֆուտբոլիստի էջը Sports կայքում

Կատեգորիա:Զենիթի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Անդրեյ Անդրեև (դիվանագետ)

**Անդրեյ Անդրեև** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1978)։ Դիվանագիտական գործունեությամբ սկսել է զբաղվել 1978 թվականից։ Տիրապետում է արաբերեն, անգլերեն և ֆրանսերեն լեզուներին։

* 1992-1995 թվականներին՝ Սաուդյան Արաբիայում Ռուսաստանի դեսպանատան առաջին քարտուղար, խորհրդական։
* 1995-1999 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի վարչության խորհրդական, բաժնի պետ։
* 1999-2003 թվականներին՝ Արաբական Միացյալ Էմիրություններում Ռուսաստանի դեսպանատան դեսպանորդ խորհրդական։
* 2003-2004 թվականներին՝ Ռուսաստանի ԱԳՆ Մերձավոր Արեւելքի և Հյուսիսային Աֆրիկայի բաժնի պետ։
* 2004-2005 թվականներին՝ Ռուսաստանի ԱԳՆ Մերձավոր Արեւելքի և Հյուսիսային Աֆրիկայի դեպարտամենտի տնօրենի տեղակալ։
*2005 թվականի հուլիսի 15-ից-2009 թվականի հուլիսի 23-ը՝ Կատարում Ռուսաստանի արտակարգ և լիազոր դեսպան։
* 2009 թվականի հուլիսի 23-ից-2013 թվականի ապրիլի 16-ը՝ Արաբական Միացյալ Էմիրություններում Ռուսաստանի արտակարգ և լիազոր դեսպան։

Ամուսնացած է։

## Դիվանագիտական աստիճան
1-ին դասի արտակարգ և լիազոր դեսպանորդ (2008 թվականի ապրիլի 23)։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2011 թվականի նոյեմբերի 26)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Տատիկի այծիկը

**Տատիկի այծիկը. հեքիաթ մեծահասակի մասին**, (), խորհրդային մուլտիպլիկացիոն ֆիլմ-հեքիաթ մեծահասակների համար, որը նկարահանվել է 1963 թվականին։ Ֆիլմն ստեղծել է ռեժիսոր Լեոնիդ Ամալրիկը, որը մի քանի անգամ անդրադարձել է սատիրական ժանրին։

## Սյուժե
Մուլտֆիլմն ստեղծվել է ըստ Ֆենիքս Կրիվինի համանուն հայտնի հեքիաթի, որը մանկական հայտնի դասական երգի պատմությունը ներկայացնում է գլխիվայր շրջած։ 
Այժմ արդեն բոլորին ծանոթ «պոզիկներն ու ոտիկները» մնում են ոչ թե այծիկից, այլ տատիկից։ Իսկ ինքը` այծիկը, որը պարզվում է` չարաճճի էր, միանում է գայլերի վատ խմբին։

## Հեղինակներ

## Դերերը հնչյունավորել են
* Այծիկ` Յուլյա Յուլսկայա
* Տատիկ` Ելենա Պոնսովա
* Առաջին գայլ` Անատոլի Պապանով
* Երկրորդ գայլ` Նիկոլայ Գրաբբե
* Երրորդ գայլ` Գեորգի Վիցին

## Արձագանքներ

## Վերաթողարկում
1990-ական թվականներին մուլտֆիլմը թողարկվել է Studio PRO Video-ի խորհրդային մուլտֆիլմերի լավագույն հավածաքուներում, ավելի ուշ ընդգրկվել է «Սոյուզ» ստուդիայի տեսաերիզներում։

## Ծանոթագրություններ

## Արտաքին հղումներ
* 
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Աբխազիայի Հանրապետության ազգային գրադարան

**Ի. Գ. Պապասկիրի անվան Աբխազիայի Հանրապետության Ազգային գրադարան** (), խոշորագույն գրադարան Աբխազիայում, որը կրում է Աբխազիայի ժողովրդական գրող Իվան Գեորգիևիչ Պապասկիրի անունը (1981 թվականից)։

## Պատմություն
Հիմնադրվել է 1921 թվականի մարտի 15-ին Աբխազիայի Հեղկոմի ժողովրդական կրթության բաժնի կողմից, որպես Աբխազիայի կենտրոնական գրադարան։ Նույն տարվա մարտի 29-ին Սուխումի Ազատության փողոցի վրա գտնվող նախկին «հայրապետական տանը» բացվեց ընթերցասրահ։ Գրադարանի գրքային ֆոնդը բաղկացած է մասնավոր գրադարանների նվիրատվություններից։ 1922 թվականին այն վերակազմավորվեց կենտրոնական գրապահոց, որին 1926 թվականին շնորհվեց Քաղաքային կենտրոնական գրադարանի կարգավիճակ, որն էլ սկսեց ղեկավարել Աբխազական ԽՍՀ բոլոր գրադարանները։

1938 թվականին Քաղաքային կենտրոնական գրադարանը ստացավ Աբխազական ԻԽՍՀ Հանրապետական գրադարանի կարգավիճակ։
1980 թվականին գրադարանը տեղափոխվում է նոր տիպային շենք, իսկ 1981 թվականին նրան շնորհվում է Աբխազիայի առաջին ժողովրդական գրող, Գուլիայի անվան Հանրապետական մրցանակի դափնեկիր Իվան Պապասկիրիի անունը։ 1983 թվականին գրադարանը դառնում է Հանրապետական ունիվերսալ գիտական։

1992-1993 թվականների պատերազմի տարիներին գրադարանի շենքը և գրքային հավաքածու զգալիորեն տուժեցին ռազմական գործողությունների հետևանքով։ 1998 թվականին գրադարանը վերանվանվեց Ի. Գ. Պապապասկիրի անվան Ազգային գրադարան։

Ռուսաստանի Դաշնությունից ներդումների ներգրավման հաշվին 2012 թվականի օգոստոսից մինչև  2015 թվականի սեպտեմբերը իրականացվեց գրադարանի շենքի կապիտալ վերանորոգում։ Նորացված գրադարանի բացումը կայացավ 2017 թվականի հունիսի 1-ին։ Ներկայումս գրադարանում գործում են 9 բաժիններ` 307,7 հազար օրինակ ֆոնդով։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Ազգային գրադարաններ
Կատեգորիա:1921 հիմնադրաված կազմակերպություններ
Կատեգորիա:Աբխազիայի գրադարաններ
Կատեգորիա:1921 հիմնադրումներ Աբխազիայում
Սուրբ Սերգիոս Ռադոնեժսկու տաճար

**Սուրբ Սերգիոս Ռադոնեժսկու տաճար**,  Ռուս ուղղափառ եկեղեցու միջինասիական միտրոպոլի շրջանի Տաշքենդի և Ուզբեկստանի թեմի տաճար, որը գտնվում է Անդիժան քաղաքում։

Աղոթատունը կառուցվել է 1892 թվականին,, տաճարը և զանգակատունը դրվել են 1893 թվականին, կառուցվել է 1893 թվականին Ի. Ռ. Սակովիչի էսքիզով, օծվել  է 1896 թվականին Սուրբ Սերգեյ Ռադոնեժսկու պատվին, նախատեսված է եղել 300 հավատացյալի համար, քանդվել է 1930 թվականին, տաճարին հատկացվել է մեկ քահանա, եկեղեցական տոնը սեպտեմբերի 25-ին է։

## Պատմություն
Զանգակատնով եկեղեցին գտնվել է Անդիժանի կենտրոնական հրապարակում, ավելի ուշ՝ Գորկու փողոցը։ Տաճարը կառուցվել է այրված աղյուսից, ինչպես նաև գանձարանի միջոցներով։ 1902 թվականի դեկտեմբերի 3-ին Անդիժանում տեղի է ունեցել երկրաշարժ, որի հետևանքով տաճարը փլուզվել է և հիմնովին վերանորոգվել է։

Տաճարն ու մատուռը ղեկավարել է Թուրքեստանի թեմական ղեկավարությունը։ Այնուհետև մտել է Կոկանդի ռազմական շրջանի կազմի մեջ։

Այնուհետև կոչվել է Կոկանդի զինվորական ղեկավարությանը կից եկեղեցի, Սուրբ Սերգեյ Ռադոնեժսկու տաճար Սուրբ Գեորգիին վերագրվող մատուռով։

Քանի որ տաճարը քանդված է, ապա այն չի կարող վերաբերել որևէ թեմի և չի կարող մտնել Տաշքենդի և Ուզբեկստանի թեմի կազմի մեջ։

Մատուռը գտնվում է Ռուս-ուղղափառ գերեզմանատանը՝ բանտի մոտ։

Տաճարն ունեցել է հարուստ իկոնոստաս և եկեղեցական պարագաներ։ Այն ունեցել է նաև զանգակատուն՝ 5 զանգով։ Տաճարի չափը մեծ չէ՝ 10 մետրը 11 մետրի վրա։

Եկեղեցում հիմնական ուշադրությունը գրավում է Աստվածամոր սրբապատկերը, որը արվել է կիմարիսի վրա յուղաներկով։ 1905 թվականին այն նվիրել են Սուրբ Աֆոնի վանականները 1902 թվականին Անդիժանում տեղի ունեցած երկրաշարժի հիշատակին։

Վանականների մասին ոչ մի վկայություն չի պահպանվել։

## Ծանոթագրություններ

## Եկեղեցին նամականիշների վրա
* Почтовая открытка. *Сахаров Г. И.*. На снимке написано: *Фасад церкви*. Издательство Сахарова Г. И., Андижан, 1909 год.
* Почтовая открытка. *Иванов Ал. А.*. На снимке написано: *Церковь святого Сергия Радонежского, вид с улицы Горького*. Издательство Иванова, Андижан, 1912 год.

## Գրականություն
* Буклет с фото и описанием. *Иванов Ан. А.* - *Поездки по городам и селам Русского Туркестана. Осмотрены и сфотографированы села и города, всего около 100 фото и 154 текстов.* СПБ, 1910 год.
* Книга. *Иванов Ал. А.* - *История Кокандского военного округа*. Коканд, 1911 год. 
* Книга. *Цитович Г. А.* - *Храмы Армии и Флота*. Пятигорск, 1913 год.
* Книга. *Голенберг Б. А.* - *Старинные храмы туркестанского края*. Ташкент, 2011 год.
* Книга. *Рузаев Б. А.* - *История приходов Узбекистана*.  Ташкент, 2014 год.

Կատեգորիա:Ուզբեկստանի եկեղեցիներ